เลี้ยวเข้าซุ้มวัดบางบ่อไปไม่ไกลก็จะพบกับร้านก๋วยเตี๋ยวในบรรยากาศสบายๆ นั่งทานกันในบ้าน ร้านนี้ไม่มีชื่อร้าน เพียงแต่เขียนว่า " ก๋วยเตี๋ยวหมูมะนาว-หมูตุ๋น" เท่านั้น 

แน่นอนว่ามาทั้งที่ควรสั่งทั้งสองเมนูก็น่าจะดี เริ่มที่"ก๋วยเตี๋ยวหมูนะนาว" น้ำซุปเขาสีใส ปรุงรสชาติเปรี้ยวหวานมาอ่อนๆแล้ว พร้อมกับผสมถั่วบดมาให้เรียบร้อย ขาดแต่เพียงรสชาติเผ็ดและเค็มที้ต้องมาปรุงเอาเองตามใจชอบ ท็อปปิ้งเป็นหมูเด้งแผ่นใหญ่สองชิ้น เข้ากันดีกับน้ำซุปกล่อมกล่อม พร้อมด้วยหมูชิ้นและหมูสับ และอยากจะบอกว่าลูกชิ้นอร่อยมากค่ะ ชามนี้อร่อยอย่างกลมกล่อมมากกว่าจัดจ้านนะคะ ทั้งนี้อยู่ที่เราเพิ่มรสชาติเองด้วยค่ะ

ถัดมาที่"ก๋วยเตี๋ยวหมูตุ๋น" ขอบอกก่อนชามนี้เราชิมไปเพียงนิดเดียวเท่านั้น ในส่วนของน้ำซุปเราว่าหอมและรสชาติเข้มข้นมากๆ เลย ชิมแค่นิดเดียวก็ติดลิ้นทันที

น่าสั่งมาทานเล่นจริงๆกับ "ลูกชิ้นลวกจิ้ม" อย่างที่บอกลูกชิ้นหมูเขาอร่อยจริงๆ เนื้อแน่น แป้งหน่อย กัดไปแล้วสัมผัสถึงเนื้อจริงๆ เสิร์ฟพร้อมน้ำจิ้มซีฟู๊ด อร่อยเด็ด

อย่ามาตอนหิวจัดๆเพราะร้านนี้เขาทำนานพอสมควรค่ะ